**SÜRGŐSSÉGI ELŐTERJESZTÉS**

**Balatonkenese Város Önkormányzat Képviselő-testületének**

**2016. június 9. napján tartandó**rendkívüli ülésére

**Tárgy:** Idegenforgalmi adó befizetése kapcsán strandjegy kedvezmény

**Előkészítette:** Virág Anikó ig. ea.

**Előterjesztő:** Tömör István polgármester

**Tisztelt Képviselő-testület!**

A Képviselő-testület az előző években minden nyári szezon kezdetét megelőzően határozatba foglalta a vendégéjszaka tartózkodások utáni idegenforgalmi adó befizetés ellenében turista strandjegyek biztosításáról szóló szándékát.

Javaslom, hogy az előző évek gyakorlata alapján az idei szezonban is biztosítsuk ezen kedvezményt - a Vak Bottyán és Bezerédj strandokra vonatkozóan.

Kérem a Képviselő-testületet, hogy az előterjesztés megtárgyalása után a határozati javaslatról döntést hozni szíveskedjen.

Balatonkenese, 2016. június 9.

Tisztelettel:

Tömör István Jurics Tamás

polgármester jegyző

**Határozat-tervezet:**

**Balatonkenese Város Önkormányzata Képviselő-testületének**

**……/2016. (……..) határozata**

Balatonkenese Város Önkormányzatának Képviselő-testülete megerősíti előző években hozott képviselő-testületi határozatait, miszerint:

1. 2016. június 11. napjától a strandszezon idejére egy vendégéjszaka tartózkodás utáni idegenforgalmi adó befizetés ellenében 1 db turista strandjegyet biztosít 2016. június 11-e és 2016. szeptember 4-e közötti beváltással a közvetlen vízparti területtel nem rendelkező szállásadók részére.
2. A kedvezmény a Vak Bottyán és Bezerédj strandokra vonatkozik.
3. A fentiek szerint biztosított turista strandjegyek kizárólag a Tourinform Irodában vehetők át. A nyilvántartásért a Tourinform iroda vezetője felelős.
4. A képviselő-testület megbízza Tömör István polgármestert, hogy az érdekelteket tájékoztassa.

Felelős: Tömör István polgármester

Kelemen Viktória Tourinform Iroda vezetője

Határidő: 2016. szeptember 4-ig folyamatos